মোহাম্মদ নাসিম: এটা বিএনপি নেতৃত্ব বলতে পারবেন। তবে যেহেতু বিএনপি একটি বড় রাজনৈতিক দল, তারা নির্বাচনে এলে আওয়ামী লীগের সঙ্গে তাদের একটি ভালো প্রতিদ্বন্দ্বিতা হবে। গত ১০ বছরে জননেত্রী শেখ হাসিনার নেতৃত্বে বাংলাদেশে অনেক উন্নয়ন ঘটেছে। একটি রাজনৈতিক স্থিতিশীলতা এসেছে। বিদ্যুৎসংকট অনেকটাই কেটে গেছে। অত্যন্ত দক্ষতার সঙ্গে জঙ্গি উত্থান দমন করা হয়েছে। দারিদ্র্যের হার কমেছে। খাবার কষ্ট কমে গেছে। এভাবে নানা ক্ষেত্রে আমাদের সাফল্যগুলো মানুষ ইতিবাচকভাবে নিয়েছে। সার্বিক বিচারে মানুষের ভেতরে একটা স্বস্তি এসেছে।